paragraph_text: Freetown je danas mješavina različitih etničkih, kulturnih i religijskih skupina, iako je prije oko 200 godina osnovan kao zajednica za oslobođene robove iz Afrike, Kariba i za Afroamerikance (kreolski narod Sijera Leonea). Danas je kreolski narod manjina u Freetownu, ali je kreolski jezik ostao kao glavni jezik za komunikaciju u gradu. Najstariji dio Freetowna je Settler Town (Doseljenički grad) koji je osnovala Nova Skotska 1792. Nakon toga je osnovan Maroon Town 1800., kojeg su osnovali oslobođeni robovi s Jamajke.